เรามาร้านนี้บ่อยเมื่อสามปีก่อน แต่ว่าตั้งแต่ที่ร้านนี้มีเมนูบิงซูแล้วยิ่งทำให้คึกคักกว่าเดิม และหาที่จอดรถยากมากเลยขาดระยะไป พอได้มากินอีกครั้งกลับรู้สึกว่าคุณภาพลดลงกว่าเดิมมากๆ 

เมนูที่สั่งคือ Choc Lava กับ Mango Crumble สิ่งที่ประทับใจคือมะม่วงชิ้นใหญ่และสด ซึ่งเดือน พ.ย. นี้ไม่ใช่ฤดูมะม่วงแล้ว แต่ทางร้านยังสามารถจัดหาวัตถุดิบมาได้โดยที่ยังคงคุณภาพอยู่ แบบนี้ถือว่าผ่านมากๆ แต่ที่ทำให้รู้สึกแย่กว่าครั้งก่อนๆที่เคยมากินคือ รู้สึกว่าร้านจะมือหนักกับน้ำตาลมากๆ เพราะกินแล้วรู้สึกได้เลยถึงความหวานที่แหลมโดดออกมาจากรสอื่นๆ เมนูขาดความกลมกล่อมเพราะว่ามันหวานจัด หวานมากๆ หวานจนเลี่ยน ขนาดดื่มน้ำเปล่าเยอะๆแล้ว ความรู้สึกเลี่ยนนั้นก็ยังคงอยู่ 

เรายังคงรู้สึกดีกับร้านนี้ เพราะมีเมนูหลากหลาย บริการเร็วและดี (ถึงร้านจะใหญ่ขึ้น แต่ไม่กระทบการบริการเลย เยี่ยมมากๆ) แต่ถ้าไม่จำเป็นหรือเพื่อนชวน ก็คงจะไม่มาอีกค่ะ 